b'\n_START_ARTICLE_\nTV Celje\n_START_PARAGRAPH_\nTV Celje je slovenska lokalna televizijska hi\xc5\xa1a s sede\xc5\xbeem v Celju, ki sta jo leta 1990 ustanovila Ivan Pfeifer in Janko \xc5\xa0opar, prvi je tudi trenutni ve\xc4\x8dinski lastnik. Z oddajanjem programa je pri\xc4\x8dela leta 1994 preko kabelsko-razdelilnega sistema Elektro Turn\xc5\xa1ek. Trenutno oddaja v razli\xc4\x8dnih kabelskih omre\xc5\xbejih in prek oddajnikov Celje-grad ter Mali\xc4\x8d-La\xc5\xa1ko, spremljajo jo lahko odjemalci v \xc5\xa1ir\xc5\xa1i Savinjski regiji, ve\xc4\x8djem delu Koro\xc5\xa1ke, Zasavja, Kozjanskega, Grosupljega, Novega mesta in dela Ljubljane._NEWLINE_Dnevno ustvarijo okrog 7 ur programa (ve\xc4\x8dinoma lastne produkcije), med drugim lastno dnevno-informativno oddajo z naslovom\xc2\xa0\xc2\xbbDogodki dneva\xc2\xab.'